Šauklių I tvenkinys
56°7′41″ š. pl. 21°35′19″ r. ilg.﻿ / ﻿56.12806°š. pl. 21.58861°r. ilg.﻿ / 56.12806; 21.58861 Šauklių I tvenkinys – tvenkinys Lietuvoje, Skuodo rajone, 4 km į pietus nuo Mosėdžio, Šauklių miške. Sudarytas užtvenkus bevardį upelį (Erlos intakas) 0,66 km nuo jo žiočių. Tvenkinio ilgis iš šiaurės į pietus – 0,33 km, plotis – iki 0,2 km. Altitudė 50,8 m. Krantai žemi, ištisai apaugę medžiais. Priešsroviui iškart telkšo baigiantis virsti pelke Šauklių II tvenkinys. Rytinėje pakrantėje stūkso Šauklių kadagynas-riedulynas, įrengtas pažintinis takas.